text: Chascuns des rois tant esploita
   Que de là endroit eschapa.
   Que vous diroie je lonc conte,
   Fust à honneur ou fust à honte,
   Ne comment qu'il fust avenu?
   En leur pays sont revenu ;
   De leur meschief sont conforté,
   En ce que il sont eschapé ;
   Car bien sevent tout en apert
   Cil qui pert la vie tout pert.
   Trop lonc parlement vous feroie
   Se de chascun vous devisoie,
   Comment ala ne comment vint,
   Ne k'à son r'aler li avint.
   Chascuns ne fist pas ce qu'il vot,
   Ains fist chascuns au miex qu'il pot.
  